钦定古今图书集成/方舆汇编/边裔典/第057卷 > 中宗嗣圣十四年〈即太后万岁通天二年〉四月安国献两头犬按唐书本纪列传俱不载按册府元龟云云==元宗开元七年三月安国遣使献方物。== > 三国
## 钦定古今图书集成/方舆汇编/边裔典/第057卷 > 中宗嗣圣十四年〈即太后万岁通天二年〉四月安国献两头犬按唐书本纪列传俱不载按册府元龟云云==元宗开元七年三月安国遣使献方物。== > 三国

渠勒国，三国时属于于寘。

按：《魏志注西戎传》云云。

汉

### 武帝 年始通使于蒲犁

按《汉书武帝本纪》，不载。按《西域传》：“蒲犁国，王治蒲
犁城，去长安九千五百五十里。户六百五十，口五千，
胜兵二千人。东北至都护治所五千三百九十六里。
东至莎车五百四十里，北至疏勒五百五十里，南与
西夜子合接，西至无雷五百四十里。侯、都尉各一人，

汉

### 武帝 年始通使于无雷

按《汉书武帝本纪》，不载。按《西域传》：“无雷国，王治卢
城，去长安九千九百五十里。户千，口七千，胜兵三千
人。东北至都护治所二千四百六十三里，南至蒲犁
五百四十里，南与乌秅、北与捐毒、西与大月氏接。衣
服类乌孙，俗与子合同。”

汉

### 武帝 年始通使于莎车

按《汉书武帝本纪》，不载。按《西域传》：“莎车国，王治莎
车城，去长安九千九百五十里。户二千三百三十九，
口万六千三百七十三，胜兵三千四十九人。辅国侯、
左右将、左右骑君、备西夜君各一人，都尉二人，译长
四人。东北至都护治所四千七百四十六里，西至疏
勒五百六十里，西南至蒲犁七百四十里。有铁山，出
青”玉。

### 元帝元康元年莎车请以乌孙公主小子万年为王许之莎车王弟浮屠征杀万年卫侯冯奉世以便宜发诸国兵讨诛之更立他昆弟子为王

按《汉书元帝本纪》，不载。按《西域传》：“宣帝时，乌孙公
主小子万年，莎车王爱之。莎车王无子，死，死时万年
在汉。莎车国人计欲自托于汉，又欲得乌孙心，上书
请万年为莎车王。汉许之，遣使者奚充国送万年。万
年初立，暴恶，国人不说。莎车王弟呼浮屠征杀万年，
并杀汉使者，自立为王，约诸国背汉。会卫侯冯奉世
使”送大宛，客即以便宜发诸国兵击杀之，更立他昆
弟子为莎车王。还，拜奉世为光禄大夫。是岁元康元
年也。按《冯奉世传》，西域诸国新辑，汉方善遇，欲以
安之，选可使外国者。前将军增举奉世以卫侯使持
节送大宛诸国客。至伊修城，都尉宋将言莎车与旁
国共攻杀汉所置莎车王万年，并杀汉使者奚充国。
时匈奴又发兵攻车师城，不能下而去。莎车遣使扬
言“北道诸国已属匈奴矣”，于是攻劫南道，与歃盟畔，
汉从鄯善以西，皆绝不通。都护郑吉、校尉司马意皆
在北道诸国间，奉世与其副严昌计，以为“不亟击之，
则莎车日强，其势难制，必危西域。”遂以节谕告诸国
王，因发其兵南北道合万五千人，进击莎车，攻拔其
城。莎车王自杀，传其首诣长安。诸国悉平，威振西域。
奉世乃罢兵以闻，宣帝召见韩增曰：“贺将军所举得
人。”奉世遂西至大宛，大宛闻其斩莎车王，敬之异于
他使，得其名马象龙而还。上甚说，下其议，封奉世丞
相将军，皆曰：“‘《春秋》之义，大夫出疆，有可以安国家，则
颛之可也’。奉世功效尤著，宜加爵土之赏。”少府萧望
之独以奉世奉使有指，而擅矫制违命，发诸国兵，虽
有功效，不可以为后法。即封奉世，开后奉使者利，以
奉世为比，争逐发兵，要功万里之外，为国家生事于
外夷，渐不可长；奉世不宜受封。上善望之议。